Theobaldus Dei gratia Balnensis abbas tam presentibus quam futuris rei geste noticiam. Sciant quos scire oportuerit quod dominus Girardus Ledonensis miles et Henricus, Bartholomeus, Hugo de Balma fratres et Guido cognatus eorum laudantibus Regina matre predictorum fratrum et Stephana uxor iamdicti Henrici acquictaverunt quicquid iure se habere asserebant in fundo domus Cisterciensis quam domum Cisterciensem monachi apud Ledonem habebant in perpetuo pacifice possidendam. Quod ut ratum et inviolabile permaneret de consensu partium sigilli nostri munimine paginam fecimus insigniri.